ΕΝΖΥΜΙΚΗ ΑΠΟΤΡΙΧΩΣΗ

Είναι η αποτρίχωση που γίνεται με την εισχώρηση καταλλήλων ένζυμων σε πρόσφατα αποτριχωμένους θυλάκους. Η εισχώρηση γίνεται με ιοντοφόρηση.Ας αποκωδικοποιήσουμε τους όρους ένζυμα και ιοντοφόρηση.

Ιοντοφόρηση είναι η εισαγωγή ιόντων , στους ιστούς,με την βοήθεια ηλεκτρικού ρεύματος και συγκεκριμένα γαλβανικού( ρεύμα συνεχούς φοράς και με ρυθμιζόμενη ένταση)

Ένζυμα ονομάζονται οι καταλύτες πρωτεϊνικής φύσεως μέσω των οποίων γίνονται σχεδόν αποκλειστικά όλες οι χημικές αντιδράσεις στον οργανισμό. Πολλά ένζυμα για να δράσουν χρειάζονται την παρουσία μιας μη πρωτεϊνικής πρόσθετης ομάδας (βιταμίνες, μέταλλα.)

Ένζυμα που χρησιμοποιούνται στη ενζυμική ή κατ’ άλλους βιολογική αποτρίχωση είναι : η χυμοθρυψίνη(προέρχεται από το πεπτικό σύστημα) , η θρυψίνη( παγκρεατικά κύτταρα) και η παπα’ί’νη(λαμβάνεται από το φρούτο corica papaya), πρωτεινικής φύσεως ουσίες.

Δράση των ενζύμων : Τα ένζυμα καταστρέφουν επιλεκτικά τα αναγεννητικά κύτταρα της τρίχας και όχι στέρεες δομές όπως η κερατίνη.

Ο βαθμός δράσης των ενζύμων εξαρτάται από τον χρόνο ιοντοφόρησής τους. Αν γίνει για 1΄ έχουμε ασθενείς βλάβες ενώ με ιοντοφόρηση 2’ προκαλούνται ιστολογικές αλλοιώσεις άρα και καταστροφή των αναγεννητικών κυττάρων της τρίχας. Προφανώς παίζουν ρόλο η συγκέντρωση των ενζύμων και οι επαναλήψεις εφαρμογής.

Η ενζυμική αποτρίχωση εφαμόζεται αμέσως μετά τις μεθόδους προσωρινής αποτρίχωσης μεγάλης διάρκειας αλλά και μετά από μεθόδους μόνιμης αποτρίχωσης.

Οι αντενδείξεις ταυτίζονται με τις αντενδείξεις πού ισχύουν και για τις μεθόδους αποτρίχωσης.

Εναλλακτικά η εφαρμογή των ενζύμων γίνεται με απλή τοπική εφαρμογή αλλά πιθανόν με φτωχότερα αποτελέσματα.

Αν και αποτελεί ειδική κατηγορία μεθόδου αποτρίχωσης θα μπορούσε να συμπεριληφθεί στις μεθόδους μόνιμης αποτρίχωσης.